32005L0046
L 177/35
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 2005/46/ЕО НА КОМИСИЯТА
от 8 юли 2005 година
за изменение на приложенията към Директиви 86/362/ЕИО, 86/363/ЕИО и 90/642/ЕИО на Съвета по отношение на максимално допустимите граници на остатъчни вещества от амитраз
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 86/362/ЕИО на Съвета от 24 юли 1986 г. относно определянето на максимални количества на остатъци от пестициди във и върху зърнените култури (1), и по-специално член 10 от нея,
като взе предвид Директива 86/363/ЕИО на Съвета от 24 юли 1986 г. относно определянето на максимални количества на остатъци от пестициди във и върху хранитеот животински произход (2), и по-специално член 10 от нея,
като взе предвид Директива 90/642/ЕИО на Съвета от 27 ноември 1990 г. относно определянето на максимални количества на остатъци от пестициди във и върху някои продукти от растителен произход, включително плодове и зеленчуци (3), и по-специално член 7 от нея,
като има предвид, че:
(1)
За съществуващото активно вещество амитраз бе взето решение да не бъде включвано в приложение I към Директива 91/414/ЕИО на Съвета (4) с Решение 2004/141/ЕО (5) на Комисията. Същото решение предвижда повече да не бъде разрешавана употребата на съдържащите това активно вещество продукти за растителна защита в Общността, освен за ограничен брой употреби в случаите, за които не съществуват алтернативи (съществени употреби).
(2)
Решение 2004/141/ЕО предвижда период на постепенно извеждане от употреба, като е целесъобразно максимално допустимите граници на остатъчни вещества (МДГОВ), основани на предпоставката, че използването на въпросното вещество не е разрешено в Общността, да не се прилагат до края на периода на постепенно извеждане от употреба, определен за въпросното вещество.
(3)
МДГОВ от амитраз, получени в резултат от ветеринарномедицински употреби, са определени за животински продукти съобразно Регламент (ЕО) № 2377/90 на Съвета (6). Целесъобразно е те да се вземат предвид в настоящата директива.
(4)
МДГОВ на Общността и равнищата, препоръчани от Сodex Alimentarius (7), се определят и оценяват посредством сходни процедури. Съществуват ограничен брой МДГОВ за амитраз в Сodex Alimentarius. Те са взети предвид при определянето на МДГОВ, залегнали в настоящата директива. Тези МДГОВ от Сodex Alimentarius, чието оттегляне ще бъде препоръчано в близко бъдеще, не бяха взети предвид. МДГОВ, които се основават на тези от Сodex Alimentarius, бяха подложени на оценка с оглед рисковете за потребителите, като не бе установен никакъв риск.
(5)
За да се осигури необходимата защита на потребителите от излагане на въздействието на остатъчните вещества вследствие непозволената употреба на продукти за растителна защита, е необходимо да се приемат временни МДГОВ за съответните съчетания от продукти и пестициди в по-ниската граница на аналитичното установяване.
(6)
Следователно е необходимо да се изменят някои от остатъчните количества от пестициди, възникващи вследствие използването на амитраз, в приложенията към Директиви 86/362/ЕИО, 86/363/ЕИО и 90/642/ЕИО, за да се осигури необходимото наблюдение и контрол по отношение спазването на забраната на тяхното използване, с цел защита на потребителя.
(7)
Необходимо е поради това да се изменят в съответния смисъл приложенията към Директиви 86/362/ЕИО, 86/363/ЕИО и 90/642/ЕИО.
(8)
Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩАТА ДИРЕКТИВА:
Член 1
В част А от приложение II към Директива 86/362/ЕИО следният ред се заменя:
Остатъчни вещества от пестициди
МДГОВ в mg/kg
„Амитраз, включително метаболитите, съдържащи неопределено количество 2,4- диметиланилин, изразен като амитраз
0,05 (8) зърнени култури
Член 2
В част Б от приложение II към Директива 86/363/ЕИО се заменят следните редове:
Остатъчни вещества от пестициди
МДГОВ в mg/kg
В месо, включително мазнина, месни заготовки, карантии и животински мазнини, изброени в приложение I под номера на кода по КН 0201, 0202, 0203, 0204, 0205 00 00, 0206, 0207, ex 0208, 0209 00, 0210, 1601 00 и 1602
В мляко и млечни продукти, съдържащи се в приложение I под номера на кода по КН 0401, 0402, 0405 00 и 0406
В обелени пресни яйца, птичи яйца и яйчни жълтъци, съдържащи се в приложение I под номера на кода по КН 0407 00 и 0408
„Амитраз, включително метаболитите, съдържащи неопределено количество 2,4-диметиланилин, изразен като амитраз
0,05 (9), домашни птици
0,01 (9)
Член 3
Максимално допустимите граници на остатъчни вещества от амитраз в приложение II към Директива 90/642/ЕИО се заменят с тези в приложението към настоящата директива.
Член 4
1. Държавите-членки приемат и публикуват не по-късно от 9 януари 2006 г. законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на разпоредбите, както и таблица на съответствието между разпоредбите на настоящата директива и приетите национални разпоредби.
Те прилагат тези разпоредби, считано от 10 януари 2007 г.
Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
2. Държавите-членки съобщават на Комисията текста на основните разпоредби от националното законодателство, които те приемат в областта, уредена с настоящата директива.
Член 5
Настоящата директива влиза сила на 20-ия ден след датата на публикуването ѝ в Официален вестник на Европейския съюз.
Член 6
Адресати на настоящата директива са държавите-членки.
Съставено в Брюксел на 8 юли 2005 година.